பிறை புரை எயிறும் இழந்தார்; பிடரொடு தலைகள் பிளந்தார்; குறை உயிர் சிதற நெரிந்தார்; குடரொடு குருதி குழைந்தார்;- முறை முறை படைகள் எறிந்தார்-முடை உடல் மறிய முறிந்தார்.	26 புடையொடு விடு கனலின் காய் பொறியிடை, மயிர்கள் புகைந்தார்; தொடையொடு முதுகு துணிந்தார்; சுழிபடு குருதி சொரிந்தார்; படை இடை ஒடிய, நெடுந் தோள் பறி தர, வயிறு திறந்தார்; இடை இடை, மலையின் விழுந்தார்-இகல் பொர முடுகி எழுந்தார்.	27 புதைபட இருளின் மிடைந்தார், பொடியிடை நெடிது புரண்டார்;